નાચગાના-કોમેડી વગરની અને મનોરંજન વગરની ફિલ્મ મુલ્ક લખનૌમાં માર્ચ, 2017માં થયેલા સૈફુલ્લા એન્કાઉન્ટર પર આધારિત છે. આ મૂળ કોર્ટ-રૂમ ડ્રામા છે. વાર્તાના પાયામાં શાહીદ (પ્રતીક બબ્બર) દ્વારા ઇસ્લામના નામે એક બસમાં રાખવામાં આવેલા બોમ્બ ફાટવાથી 16 નાગરિકોનાં મોતનો કિસ્સો છે. પોલીસ એન્કાઉન્ટરમાં શાહીદનું મોત થાય છે અને મોબાઇલની દુકાન ચલાવતા તેના પિતા બિલાલ (મનોજ પાહવા) વિરુદ્ધ એવા તમામ સાક્ષી છે જે કહે છે કે તે અને તેના પરિવાર આ આતંકી ઘટનામાં સામેલ છે. બિલાલના મોટા ભાઇ મુરાદ અલી (રિશી કપૂર)ને પણ આરોપી બનાવવામાં આવે છે અને અહીંથી શરૂ થાય છે એ ચર્ચા કે શું દરેક મુસ્લિમ આતંકવાદને આશરો આપે છે?